Lav et referat af nedenstående tekst:

Tekst:
I dag, torsdag, skal borgerforslaget om at gøre det gratis at køre over Storebæltsbroen for første gang behandles i folketingssalen. Forslaget er stillet af Bent Thodsen fra Hanstholm Camping, og på en måned nåede det 50.000 underskrifter og dermed minimumsgrænsen for at få emnet taget op i salen på Christiansborg. Forslagsstilleren er godt tilfreds med, at politikerne nu er tvunget til at forholde sig til broens økonomi, men han tror ikke, det er realistisk, at broen bliver gjort gratis. - Selve forslaget har været dødfødt fra start af. Der er ikke politisk opbakning til det. Men i det mindste har det skabt en masse debat, og det er jeg glad for, siger Bent Thodsen. Han har valgt ikke at tage til København for at overvære behandlingen af forslaget, selvom han har fået besked om, at der er reserveret en plads til ham på tilskuerrækkerne. - Hvis jeg havde mulighed for at komme på talerstolen, var jeg taget afsted. Men jeg ville bare komme til at sidde og kigge politikerne i nakken, og så kan jeg lige så godt bare se det i tv’et, siger thyboen. Kun et parti støtter forslaget Det er kun Nye Borgerlige, der har vist interesse for at bakke op om forslaget. I februar sagde Mette Thiesen, der indenrigs-, kommunal- og transportordfører for partiet, til Ekstrabladet.dk , at hun var klar til at stemme for at gøre Storebæltsbroen gratis. Så langt vil Venstres transportordfører, Kristian Pihl Lorentzen, ikke gå. I februar sagde han dog til TV MIDTVEST , at han håbede, at det med tiden ville blive billigere at køre over broen. - Jeg tror altid, der vil være en form for afgift, men den bliver forhåbentlig betydeligt lavere i fremtiden, sagde han dengang. Og selvom Bent Thodsen forventer, at hans forslag bliver nedstemt, så ærgrer han sig over det. - Det er skideærgerligt, at den ikke bliver gjort gratis. Men jeg kan ikke gøre mere. Jeg bliver slået skakmat i det øjeblik, forslaget bliver forkastet, siger han. Sidste år var indtægterne fra Storebæltsbroen på omkring tre milliarder kroner.

Referat:
Bent Thodsens borgerforslag om at gøre en tur over Storebæltsbroen gratis bliver torsdag taget op i Folketinget. Forslagsstilleren har dog valgt at følge slagets gang hjemme fra adressen i Thy.